**Քրիստոֆեր Պաոլինի** (անգլ.՝ Christopher Paolini, նոյեմբերի 17, 1983(1983-11-17)[…], Լոս Անջելես, Կալիֆոռնիա, ԱՄՆ), ամերիկացի գրող, ֆենտեզի ժանրի «Էրագոն» ստեղծագործության հեղինակ։

Կենսագրություն
--------------

Քրիստոֆեր Պաոլինին ծնվել է Հարավային Կալիֆոռնիայում ուսուցչի և նախկին գրական գործակալի ընտանիքում։ Ավելի ուշ ընտանիքը տեղափոխվել է Մոնտանա նահանգի Փերըդայս Վելլի քաղաքը։

Քրիստոֆերը ուսանել է տանը ծնողների հետ։ Փոքր տարիքում գրել է կարճ պատմություններ և պոեմներ, որոնք հաճախակի գրադարան գնալու պատճառ են դարձել։

2011 թվականի մայիսի 27-ին Քրիստոֆեր Պաոլինին պարգևատրվել է Աշխարհի Գինեսի ռեկորդների մրցանակով, որպես ամենաերիտասարդ հեղինակ։ Նա վաճառել է ռեկորդային քանակի գրքեր-բեսթսելերներ։ «Էրագոնը», «Վերադարձը» և «Բրիսինգրը» հրատարակվել են ավելի քան 25 միլիոն օրինակով։

Գրական գործունեություն
----------------------

Տասնհինգ տարեկան հասակում ֆենտեզի ժանրում գրել է «Էրագոն» վեպը։ Այն տղա Էրագոնի և իր վիշապ Սափֆիրի մասին է, ովքեր կապ են հաստատել էլֆերի, թզուկների և ապստամբ մարդկանց հետ և դիմադրում են մի կայսրության, որը կառավարում է Հալբատորիքս թագավորը։ Վեպը հրատարակվել է Քրիստոֆերի ծնողների օգնությամբ և մեծ ճանաչում է ձեռք բերել Մոնտանայի դպրոցներում։ Նա գրավել է գրող Կառլ Հիասեի ուշադրությունը, ով իր արձակուրդն էր անցկացնում այդ նահանգում։ Վերջինս գիրքը ուղարկել է իր հրատարակիչ Ալֆրեդ Քնոփֆիին, ով 2003 թվականին այն հրատարակել է։

Ընդամենը մեկ շաբաթվա ընթացքում վաճառվել է 250 հազար գրքի օրինակ, որոնք 87 շաբաթ շարունակ գտնվում էին The New York Times ամսագրի բեսթսելլերների ցուցակում, իսկ 21 ամիս Publisher’s Weekly Young Adult Fiction բեսթսելերների շարքում, որոնցից 9 ամիսների ընթացքում զբաղեցրել է առաջին տեղը։ Վեպը վիճակահանությամբ հրատարակվել է 37 երկրներում, ավելացնելով ավելի քան երկու միլիոն գրքի օրինակ։

«Էրագոնը» դարձել է «Ժառանգություն» քառահատորի առաջին վեպը։ Այդ շարքում են հետևյալ գրքերը՝ «Էրագոն», «Էրագոն. վերադարձ», «Էրագոն. Բրիսինգր» և «Էրագոն. Ժառանգություն»։

Քննադատները կարծում են, որ երիտասարդ հեղինակի վրա ազդեցություն է ունեցել Ջոն Թոլքինի «Մատանիների տիրակալը» քառահատորը, նաև մի շարք այլ գրքեր ֆենտեզի ժանրում։ Մի քանի գրախոսներ «Էրագոնի» որոշ հատվածներ նմանեցնում են նաև Ջորջ Լուկասի «Աստղային պատերազմներ» վեպին։

Անգլերենով չորրորդ գիրքը վաճառքի է դուրս եկել 2011 թվականի նոյեմբերի 8-ին։

Էկրանավորում
------------

2006 թվականին նկարահանվել է «Էրագոն» ֆիլմը։ Քննադատները համարում էին, որ էկրանավորումը չէր համապատասխանում գրքին։ Սյուժետային անցումների մեծամասնությունը ջնջված կամ փոփոխված էին։ Ֆիլմում նկարահանվել են հայտնի դերասաններ՝ Էդվարդ Սփելիրսը, Ջերեմի Այրոնսը, Սիեննա Հիլորին, Գարետ Հեդլունգը, Ջոն Մալկովիչը, Ռոբերտ Կարլայլը։ Ֆիլմը նկարահանվել է առաջին գրքի մոտիվներով 20th Century Fox կինոընկերությանը

Ընտանիք
-------

Քույրը՝ Անջելա Պաոլինին է օգնել Քրիստոֆերին գրել գրքերը, Անջելան հանդիսացել է վեպի նախատիպը՝ մասնակցելով ողջ քառահատորի սյուժետի ընթացքում։

Ստեղծագործություններ
--------------------

* 2003- Էրագոն
* 2004- Էրագոն. Վերադարձ
* 2008- Էրագոն. Բրիսինգր
* 2011- Էրագոն. ժառանգություն
* Նոյեմբեր 2009 թ.- Գիդը վիշապների աշխարհում

Ծանոթագրություններ
------------------

1. 1 2  Internet Movie Database — 1990.
2. 1 2  Internet Speculative Fiction Database — 1995.
3. 1 2 3
4. 1 2  Չեխիայի ազգային գրադարանի կատալոգ
5. ↑
6. ↑
7. ↑  *(unspecified title)* — 2005.
8. ↑
9. ↑
10. ↑
11. ↑
12. ↑
13. ↑
14. ↑
15. ↑  Paolini, Christopher (2013 թ․ մայիսի 16). «Somewhere on Mars is a CD with my name on it. #smug #love\_living\_in\_the\_future». *Twitter*. Վերցված է 2013 թ․ մայիսի 18-ին.
16. ↑  According to the State of California. California Birth Index, 1905–1995. Center for Health Statistics, California Department of Health Services, Sacramento, California. At familytreelegends.com.
17. ↑  Spring, Kit (2004 թ․ հունվարի 25). «Elf and efficiency (Interview)». *Guardian Unlimited*. Վերցված է 2007 թ․ սեպտեմբերի 13-ին.
18. ↑  Liz Rosenberg (November 16, 2003). 'Eragon': The Egg and Him. *The New York Times*. Accessed 2007-10-30.

Արտաքին հղումներ
----------------

* Всадники Алагейзии: Էրագոն գրքի ֆան կայք, նաև Ֆորում
* The New York Times: Լավագույն գրքերը փոքրերի համար
* Պաոլինի կենսագրությունը անգլերենով Արխիվացված 2009-02-15 Wayback Machine
* Официальный веб-сайт, որը ներառում է կենսագրական մեկնաբամություններ Արխիվացված 2009-02-15 Wayback Machine Պաոլինից
* *Eragon* summary, Random House
* Philip Pullman, Tamora Pierce, and Christopher Paolini Talk Fantasy Fiction Արխիվացված 2009-02-22 Wayback Machine с Powell’s books

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիստոֆեր Պաոլինի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | ČSFD · Discogs · Internet Movie Database · MusicBrainz · Internet Speculative Fiction Database · WikiTree |
|  |
| 

|  Չափորոշչային վերահսկողություն |
| --- |
|  |
| BIBSYS: 5074075 · BNC: a11121415 · BNE: XX1696245 · BNF: 14578643w · CiNii: DA14418953 · GND: 129384240 · ICCU: TO0V507753 · ISNI: 0000000117624328 · LCCN: n2002039242 · LNB: 000113935 · NDL: 00951390 · NKC: xx0025816 · NLA: 43083328 · NLG: 199146 · NLP: a0000002059109 · NSK: 000362246 · NTA: 256320519 · NUKAT: n2005071011 · PTBNP: 1232597 · LIBRIS: 348709 · SUDOC: 112799620 · VIAF: 49468743 · WorldCat VIAF: 49468743 |

 |

 |